《答同年李仁甫寄点苍山石》
明代·华察

故人消息阻河关，万里题缄泪欲潸。
云寄远心将片石，月随清梦到苍山。
诗成却笑穷逾拙，身退犹怜老未闲。
怅望昆明池草色，春风南雁几时还。

作者简介：（1497—1574）明常州府无锡人，字子潜，号鸿山。嘉靖五年进士。累官翰林侍讲学士，掌南京翰林院。工诗，有《岩居稿》、《翰苑集》、《续传芳集》。